Glafsfjorden

Glafsfjorden er en langstrakt innsjø i retning nordvest til sørøst i Arvika og Säffle kommuner i Värmland, Sverige. Vannflaten har et areal på 93,82 kvadratkilometer og ligger 45 meter over havet. Innsjøen er drenert av Byälven (lokalt: Kölaälven). Det samlede nedbørsfeltet er 4 023,9 kvadratkilometer, hvorav 51 % skog og 30,4 % vannflater. 2 % av feltet er bebygget.

Sjøens økologiske status klassifiseres som «god». Men kjemisk er sjøen betydelig påvirket av luftbårne forurensninger, spesielt polybromert difenyleter PBDE (flammehemmere) og kvikksølvforbindelser. Dette gjelder generelt alt vann i Skandinavia.

Glafsfjorden, er forbundet med Vänern via Söljeflagan, Stömneflagan, Björnöflagan, Gillbergasjön, Harefjorden og Byälven, en samlet lengde på over 8 mil. Høydeforskjellen mellom Glafsfjorden og Vänern er bare ca. 1 m og er regulert via en sluse like før utløpet, i sentrum av Säffle. Via innsjøen Vänern og Göta älv er det forbindelse til havet.

Byen Arvika som ligger ved Kyrkviken, er den innerste havnebyen i Sverige. Den helt innerste havnen, derimot, ligger i Sulvik i sjøens nordende. Tidligere var det omfattende yrkestrafikk på sjøen, men nå dominerer fritidsbåtene. Arvika Segelsällskap arrangerer flere regattaer om sommeren.

 Etymologi 
Innsjøen er nevnt i 1560 som Glassfiolen. Opprinnelig har navnet sannsynligvis vært Gladher (gammelsvensk), opphav til glad i betydningen lys og blank. Senere har fjorden blitt lagt til. Den opprinnelige forstavelsen Gladhs- har med tiden utviklet seg til Glass, som senere er blitt til Glafs- gjennom påvirkning av soknenavnet Glava.

 Se også 
 Liste over innsjøer i Skandinavia

 Referanser 

mini|venstre|Glafsfjorden ved Ingestrand nær Arvika

Kategori:Innsjøer i Värmlands län
Kategori:Byälvens nedbørfelt